b'\n_START_ARTICLE_\nElektros generatorius\n_START_PARAGRAPH_\nElektros generatorius \xe2\x80\x93 energijos r\xc5\xab\xc5\xa1ies keitimo \xc4\xaftaisas, i\xc5\xa1naudojant elektromagnetin\xc4\x97s indukcijos princip\xc4\x85,  mechanin\xc4\x99 sukimo momento energij\xc4\x85 ver\xc4\x8diantis elektros energija.\n_START_SECTION_\nIstorija\n_START_PARAGRAPH_\nPirm\xc4\x85j\xc4\x85 elektros ma\xc5\xa1in\xc4\x85, veikian\xc4\x8di\xc4\x85 elektromagnetizmo principu 1831\xe2\x80\x931832 m. pagamino Maiklas Farad\xc4\x97jus. Vengr\xc5\xb3 pastorius ir fizikas Anyos Jedlikas 1852 m. suk\xc5\xabr\xc4\x97 vienpol\xc4\x99_NEWLINE_dinamo ma\xc5\xa1in\xc4\x85. 1871 m. belg\xc5\xb3 mokslininkas Zenobas Gramas Pary\xc5\xbeiuje pademonstravo elektros ma\xc5\xa1in\xc4\x85, kurios veikimo principas ir dabar naudojamas generatoriuje bei elektros varikliuose.\n_START_SECTION_\nTipai\n_START_PARAGRAPH_\nPagal mechanin\xc4\x97s energijos gamybos b\xc5\xabd\xc4\x85 generatoriai skirstomi \xc4\xaf turbogeneratorius, sukamus garo ma\xc5\xa1ina, hidrogeneratorius, varomus vandens turbina ir variklinius, kuriuos suka dyzelinis variklis, vidaus degimo variklis, v\xc4\x97jas, bang\xc5\xb3 m\xc5\xab\xc5\xa1a ir t. t. Prie pastar\xc5\xb3j\xc5\xb3 priskiriama ir dinamo ma\xc5\xa1ina._NEWLINE_Pagal gaminamos srov\xc4\x97s tip\xc4\x85 generatoriai skirstomi \xc4\xaf nuolatin\xc4\x97s srov\xc4\x97s, kurie gali b\xc5\xabti kolektoriniai ir ventiliniai, ir kintamos srov\xc4\x97s, kurie b\xc5\xabna vienfaziai ir trifaziai \xe2\x80\x93 su apvijos jungimu \xc5\xbevaig\xc5\xbede arba trikampiu._NEWLINE_Pagal su\xc5\xbeadinimo b\xc5\xabd\xc4\x85 generatoriai skirstomi \xc4\xaf su\xc5\xbeadinamus nuolatiniu magnetu, i\xc5\xa1orinio su\xc5\xbeadinimo ir susi\xc5\xbeadinan\xc4\x8dius.\n_START_SECTION_\nVeikimo principai\n_START_PARAGRAPH_\nElektros generatori\xc5\xb3 veikimas pagr\xc4\xafstas elektromagnetin\xc4\x97s indukcijos rei\xc5\xa1kiniu. Tarp masyvaus magneto poli\xc5\xb3 \xc4\xaftaisomas r\xc4\x97melis, galintis suktis apie savo a\xc5\xa1\xc4\xaf. J\xc4\xaf suka turbinos, o jas \xe2\x80\x93 mechanin\xc4\x97s energijos \xc5\xa1altinis (v\xc4\x97jas, krintantis vanduo ir kt.). D\xc4\x97l to kei\xc4\x8diasi r\xc4\x97mel\xc4\xaf veriantis magnetinis srautas_NEWLINE_Kintant \xc5\xa1iam srautui r\xc4\x97melyje indukuojasi elektrovara ir pradeda tek\xc4\x97ti indukuota elektros srov\xc4\x97._NEWLINE_Elektrovara kinta pagal harmonin\xc4\xaf d\xc4\x97sn\xc4\xaf_NEWLINE_ir, kaip matyti, priklauso nuo konstrukcijos ypatybi\xc5\xb3 (besisukan\xc4\x8di\xc5\xb3 r\xc4\x97meli\xc5\xb3 skai\xc4\x8diaus , vieno r\xc4\x97melio ploto ), naudojamo magnetinio lauko indukcijos ir energijos gamybos b\xc5\xabdo (sukimosi kampinio da\xc5\xbenio ).'